Hvis du ønsker at købe en ny truck, skal du sikre dig, at trucken passer til pladsforholdene. Her er fire ting, som du skal overveje for at finde den truck, der passer til gangbredden: Mål afstanden mellem reolerne for at sikre, at gaffeltrucken kan dreje i dette område. Vær opmærksom på reolbeskyttelse, palleudhæng, gangpassager osv. Gangbredden for gaffeltruck med standard lastmål er anført på databladet. Hvis der håndteres last med mål afvigende fra standard, skal gangbredden beregnes. Hvis du bruger forskellige typer af truck, skal du kontrollere kravene til gangbredden for dem alle. En 4-hjulet model kræver f.eks. mere plads til drejning end en 3-hjulet model. Hvis du skifter truckmodel, skal du kontrollere målene igen, da der kan være forskelle i venderadius.